
საქართველოს ცენტრალური საარჩევნო
 კომისიის დადგე ნილება №43/2003

2003 წლის 13 ნოემბერი 
ქ. თბილისი

საქართველოს პარლამენტის 2003 წლის 2 ნოემბრის არჩევნებში მონაწილე ამომრჩეველთა საერთო რაოდენობის განსაზღვრის წესის შესახებ

საქართველოს ორგანული კანონის „საქართველოს საარჩევნო კოდექსი” 25-ე მუხლის მე-2 პუნქტის, 29-ე მუხლის პირველი პუნქტის „ყ” ქვეპუნქტისა და ეუთოს რეკომენდაციის საფუძველზე, ცენტრალური საარჩევნო კომისია ადგენს:


მუხლი I 
საქართველოს პარლამენტის 2003 წლის 2 ნოემბრის არჩევნებში მონაწილე ამომრჩეველთა საერთო რაოდენობა განისაზღვრება საუბნო საარჩევნო კომისიების მიერ შედგენილი საუბნო პროპორციული და საუბნო მაჟორიტარული ოქმების საფუძველზე, საარჩევნო სუბიექტების მიერ მიღებული ხმების რაოდენობით – ბათილი, გაფუჭებული ბიულეტენებისა და ყველას წინააღმდეგ მიცემულ ხმათა რაოდენობის გაუთვალისწინებლად.


მუხლი II 
ეს დადგენილება შეიძლება გასაჩივრდეს ქ. თბილისის საოლქო სასამართლოში (ქ. თბილისი,  გრ. რობაქიძის 7ა) მისი გამოქვეყნებიდან 3 კალენდარული დღის ვადაში.


მუხლი III 
ეს დადგენილება ამოქმედდეს გამოქვეყნებისთანავე.

 კომისიის თავმჯდომარე ნ.დევდარიანი

 კომისიის მდივანი გ. მიქანაძე


